ຍານ Enterprise ໄປຮອດ ນິວຢອກແລ້ວ (ເບິ່ງສະໄລດ໌ກັບວີດີໂອ)
ຍານອະວະກາດໄປກັບ Enterprise ຂອງສະຫະລັດ ເດີນທາງໄປເຖິງ ນະຄອນນິວຢອກແລ້ວ ໃນມື້ວານນີ້
ຍານອະວະກາດໄປກັບ Enterprise ຂອງສະຫະລັດ ໄດ້ເດີນທາງໄປເຖິງນະຄອນ New York ຫຼັງຈາກໄດ້ຂີ່ຢູ່ເທິງຫລັງເຮືອບິນ ໂບອີ້ງຂະໜາດໃຫ່ຍ ຂອງອົງການອະວະກາດສະ ຫະລັດ ຫຼື NASA ຊຶ່ງເປັນຍານອະວະກາດໄປກັບ ລໍາທີສອງ ທີ່ໄດ້ທຳການບິນໃນລະຍະ ສອງອາທິດທີ່ຜ່ານມານີ້ຫຼັງຈາກຍານ Discovery ໄດ້ຖືກສົ່ງມາຢູ່ແທນຍານ Enterprise ທີ່ຫໍພິພິດທະພັນໃນເຂດນະຄອນຫລວງວໍຊິງຕັນ ອົງການອະວະກາດສະຫະລັດໄດ້ວາງແຜນຍົກຍ້າຍຍານອະວະກາດ Enterprise ໃນຕົ້ນ ອາທິດນີ້ແຕ່ວ່າການຂົນສົ່ງໄດ້ມີການຊັກຊ້າຍ້ອນວ່າດີນຟ້າອາກາດບໍ່ອໍານວຍ ເຮືອບິນໂບອິ້ງຂະໜາດໃຫ່ຍ 747 ໄດ້ນໍາເອົາຍານ Enterprise ບິນຂື້ນຈາກສະໜາມບິນ ນາໆຊາດ Dulles ທີ່ຕັ້ງຢູ່ນອກກຸງວໍຊິງຕັນ ໃນຕອນເຊົ້າວັນສຸກວານນີ້ ດັ່ງດຽວກັນກັບຍານ Discovery ທີ່ໄດ້ບິນຜ່ານຈຸດສຳຄັນຕ່າງໆ ໃນກຸງວໍຊິງຕັນເມື່ອໄວໆ ມານີ້ຍານ Enterprise ກໍໄດ້ບິນຜ່ານຈຸດສຳຄັນໆຂອງນະຄອນນິວຢອກຮວມທັງອະນຸສາ ວະລີອິດສະຫຼະພາບ ກ່ອນຈະລົງສູ່ ສະໜາມບິນນາໆຊາດ John F Kennedy ໃນນະ ຄອນນິວຢອກ ໃນອີກບໍ່ດົນນີ້ຍານ Enterprise ກໍຈະໄດ້ບ່ອນຢູ່ໃໝ່ທີ່ຫໍພິພິດທະພັນ Intrepid ຫຼືຄວາມ ກ້າຫານໃນການເດີນທະເລ ການບິນ ແລະອະວະກາດ ໃນຂະນະທີ່ຍານ Discovery ກໍາ ລັງວາງສະແດງ ຢູ່ທີ່ບ່ອນຢູ່ເກົ່າ ຄືທີ່ສູນກາງ Udvar-Hazy ຂອງຫໍພິພິດທະພັນການບິນ ແລະອາວະກາດແຫ່ງຊາດຂອງສະຫະລັດໃນເຂດຊານເມືອງຂອງນະຄອນຫຼວງວໍຊິງຕັນ ຍານ Enterprise ໄດ້ໃຊ້ທົດລອງໃນການບິນກັບຄືນສູ່ໂລກເທົ່ານັ້ນ ແລະບໍ່ເຄີຍຖືກສົ່ງຂື້ນ ສູ່ອະວະກາດ ອົງການ NASA ໄດ້ປົດຝູງຍານອະວະກາດໄປກັບອອກຈາກປະຈຳການໃນປີແລ້ວນີ້ ເພື່ອ ເພັ່ງເລັງໃສ່ການພັດທະນາ ຍານອະວະກາດຮຸ້ນໃໝ່ ທີ່ຈະເດີນທາງໄກໄປກວ່າການບິນໂຄ ຈອນອ້ອມໂລກໃນລະ ດັບຕໍ່ານັ້ນ